Camille Lacoste-Dujardin deg udlis-ines Des Mre contre les femmes tenna-d d akken azal-is ur yeswi ara, imi seg tallit-is ur ferḥen ara yis : talalit n tmeṭṭut di lezzayer tettas-d s tsusmi22, timuɣliwin-a tineggura d tid id-yusan sɣur inagmayen iberraniyen, maca ayen akka id-nnan dayen yellan deg tilawt neɣ dayen yellan deg tmetti taqbaylit tamensayt, imi d tin yessemgaraden gar weqcic d teqcict, maca ad naf ula d tameṭṭut d tin yefkan afus deg yiman-is, neɣ d nettat i iḥeqren iman-is s yiman-is, acku mi ara ternu teqcict ɣur-s ad tt-tnaf ur tefriḥ ara iɣelli-d leḥzen fell-as, acku tameṭṭut teẓra dacu ara tt-yaɣen ma yella d tiqcicin kan i d-tettarew, imi am wakken i neẓra deg tmetti-neɣ tameṭṭut ma ur tesɛi ara aqcic ttwalin-tt s yir tamuɣli, neɣ d tin i ḥeqren, ur as-ttaken ara azal d leqder ama deg uxxam-is neɣ deg tmetti-s. Arnu ɣer waya llan kra ttawḍen ɣer tibrat.